turjo4nis/wikipedia-bn-dump-20250701 huggingface dataset:
ব্রেকিং ব্যাড

ব্রেকিং ব্যাড হল ভিন্স গিলিগ্যান প্রযোজিত ও নির্দেশিত একটি মার্কিন নব্য-পশ্চিমা ধাঁচের অপরাধ নাট্য টেলিভিশন ধারাবাহিক। এএমসি নেটওয়ার্কে ২০০৮ সালের ২০ জানুয়ারি থেকে ২০১৩ সালের ২৯ সেপ্টেম্বর পর্যন্ত ধারাবাহিকটির ৫টি মৌসুম প্রচারিত হয়েছে। এতে দেখা যায় ওয়াল্টার হোয়াইট (ব্রায়ান ক্র্যানস্টন) নামে এক হাই স্কুল রসায়নের শিক্ষক অস্ত্রোপচার অনুপযোগী এক ক্যান্সারে ভুগছেন। 
তার মৃত্যুর পূর্বে তার পরিবারের ভবিষ্যতের কথা ভেবে তিনি এবং তার ছাত্র জেসি পিঙ্কম্যান (অ্যারন পল) মিলে মেথামফেটামিন উৎপাদন ও বিক্রির সাথে জড়িত হয়ে পড়েন। ব্রেকিং ব্যাড নাম গ্রহণ করা হয় দক্ষিণের একটি কথ্য ভাষা থেকে, যার অর্থ দাঁড়ায় "অপরাধের পথে ধাবিত হওয়া"। ধারাবাহিকটির চিত্রায়ন হয় নিউ মেক্সিকোর আ্যলবাকারকি শহরে।

চরিত্রসমূহ 
ওয়াল্টারের পরিবারে আছে তার স্ত্রী স্কাইলার (অ্যানা গান), ছেলে ওয়াল্টার জুনিয়র (আরজে মিটে) এবং মেয়ে হলি। এছাড়া ধারাবাহিকটির দুটি গুরুত্বপূর্ণ চরিত্র হচ্ছে স্কাইলারের বোন ম্যারি শ্রেডার (বেটসি ব্র্যান্ড্‌ট) এবং ম্যারির স্বামী হ্যাংক (ডিন নরিস) যে কিনা মাদকদ্রব্য নিয়ন্ত্রণকারী প্রশাসনের একজন কর্মকর্তা। ওয়াল্টার সল গুডম্যান (বব ওডেনকার্ক)  নামক আইনজীবীর শরণাপন্ন হয় যে কিনা তাকে প্রথমে ব্যক্তিগত তদন্তকারী এবং সমস্যা সমাধানকারী মাইক এরমানট্রট (জোনাথন ব্যাঙ্কস) এর সাথে এবং তারপর একসময় মাইকের নিয়োগকর্তা মাদকসম্রাট গাস ফ্রিঞ্জের (জিয়ানকার্লো এস্পোসিতো) সাথে  পরিচয় করিয়ে দেয়। এছাড়া চূড়ান্ত সিজনে আমরা পরিচিত হই টড অ্যালকুইস্ট (জেসি প্লেমন্স) এবং লিডিয়া রোদার্টে-কোয়েইল (লরা ফ্রেজার) চরিত্র দুটির সাথে।

পর্বের তালিকা

১ম মৌসুম (২০০৮)

২য় মৌসুম (২০০৯)

৩য় মৌসুম (২০১০)

৪থ মৌসুম (২০১১)

৫ম মৌসুম (২০১২ – ১৩)

পুরস্কার এবং মনোনয়ন

তথ্যসূত্র

বহিঃসংযোগ

 – official AMC site
 – official Sony Pictures site

Breaking Bad at Emmys.com

 
২০০৮-এ শুরু মার্কিন টেলিভিশন ধারাবাহিক
২০১৩-এ শেষ মার্কিং টেলিভিশন ধারাবাহিক
২০০০-এর দশকের মার্কিন টেলিভিশন ধারাবাহিক
২০১০-এর দশকের মার্কিন টেলিভিশন ধারাবাহিক
এএমসি (টিভি চ্যানেল) নেটওয়ার্কের অনুষ্ঠান
মার্কিন অপরাধ নাট্য টেলিভিশন ধারাবাহিক
শ্রেষ্ঠ টেলিভিশন ধারাবাহিকের জন্য বাফটা বিজয়ী
গোল্ডেন গ্লোব পুরস্কার (সেরা টেলিভিশন ধারাবাহিক)
ব্ল্যাক কমেডি টেলিভিশন অনুষ্ঠান
এমি পুরস্কার বিজয়ী অনুষ্ঠান
ইংরেজি ভাষার টেলিভিশন অনুষ্ঠান
অসরলরৈখিক বর্ণনাসমৃদ্ধ টেলিভিশন ধারাবাহিক
পিবডি পুরস্কার বিজয়ী টেলিভিশন অনুষ্ঠান
অসাধারণ নাট্য ধারাবাহিকের জন্য প্রাইমটাইম এমি পুরস্কার বিজয়ী
অনিশ্চয়তাধর্মী টেলিভিশন ধারাবাহিক
মাদক সম্পর্কিত টেলিভিশন অনুষ্ঠান
কর্কট রোগ সম্পর্কিত টেলিভিশন ধারাবাহিক
সনি পিকচার্স টেলিভিশনের টেলিভিশন ধারাবাহিক
ভিন্স গিলিগ্যান নির্দেশিত টেলিভিশন ধারাবাহিক
নিউ মেক্সিকোতে চিত্রায়িত টেলিভিশন অনুষ্ঠান
নিউ হ্যাম্পশায়ারে চিত্রায়িত টেলিভিশন অনুষ্ঠান
নিউ মেক্সিকোর পটভূমিতে টেলিভিশন অনুষ্ঠান
পশ্চিমা ধাঁচের টেলিভিশন ধারাবাহিক
রোমাঞ্চকর টেলিভিশন ধারাবাহিক
শাহির শেখ

শাহির শেখ (জন্ম: ২৬ মার্চ ১৯৮৩) হলেন একজন অভিনেতা যিনি আইনজীবী পেশা থেকে এসেছেন এবং তিনি একজন মডেল।
কুছ রং পেয়ার কে এসে ভি নাটকে দেবরথের প্রধান চরিত্র "দেব" দীক্ষিত হিসেবে তিনি বেশি পরিচিত, বীর মেহ্‌রা ক্যা মাস্ত হে লাইফ সিরিয়ালে এবং  নব্য..নায়ে ধারকান নায়ে সাওয়াল -এ অনন্ত বাজপেই হিসেবে অভিনয় করেছিলেন।
ঝাসি কি রাণীতেও তিনি নানা সাহিব ভূমিকা নেভান। ঐতিহাসিক পৌরাণিকা কাহিনী মহাভারততেও অর্জুন ভূমিকায় আবির্ভূত হন।

ইন্দোনেশিয়াতে তার জনপ্রিয়তার কারণে, ইন্দোনেশিয়ার তুরিস রোমান্টিস নামের একটি ছবিতেও তিনি অভিনয় করেন এবং একটি টেলিভিশন সিরিজ, চিন্তা দি লঙ্গিত তাজ মহল-এও অভিনয় করেন। এশিয়াজ গট টেলেন্ট অনুষ্ঠান উপস্থাপনা করেন এবং ইন্দোনেশিয়ার আপাতবাস্তব টেলিভিশন অনুষ্ঠান পানাহ্‌ আস্মারা আর্জুনা-তেও অভিনয় করেছিলেন।

ব্যক্তিগত জীবন
২০১৫ সালে শেখের সাথে ইন্দোনেশিয়ার গায়িকা আয়ু টিং টিং-এর সাথে সম্পর্কে জড়ান।  সম্পর্কছেদের চার মাস আগেই তাদের সম্পর্কের ইতি ঘটে।

চলচ্চিত্র তালিকা

চলচ্চিত্র

টেলিভিশন

মিউজিক ভিডিও

পুরস্কার ও মনোনয়ন

তথ্যসূত্র

বহিঃসংযোগ

জীবিত ব্যক্তি
১৯৮৪-এ জন্ম
ভারতীয় পুরুষ মডেল
ভারতীয় ধারাবাহিক নাটকের অভিনেতা
জম্মু ও কাশ্মীরের অভিনেতা
ভারতীয় টেলিভিশন উপস্থাপক
২১শ শতাব্দীর ভারতীয় অভিনেতা
ভারতীয় টেলিভিশন অভিনেতা
ভাদেরওয়াহের ব্যক্তি
কুলুমছড়া

কুলুমছড়া বাংলাদেশের সিলেট জেলার গোয়াইনঘাট উপজেলায় অবস্থিত একটি ঝর্ণা  । এটি মূলত ভারত থেকে আসা একটি ঝর্ণার শেষের অংশ।

বর্ণনা
সিলেটের গোয়াইনঘাট উপজেলার সোনার হাট সীমান্তবর্তী কুলুমছড়া একটি গ্রাম। এখানে ভারত সীমান্তের ঝরনাটিই কুলুমছড়া ঝরনা নামে পরিচিত। ভারতের মেঘালয় থেকে বয়ে আসা ঝর্ণার পানি থেকে এই কুলুমছড়ার উৎপত্তি।

আরও দেখুন 
বাংলাদেশের জলপ্রপাতসমূহের তালিকা।
লালাখাল
পরিকুণ্ড ঝর্ণা

তথ্যসূত্র

বহিঃসংযোগ 

বাংলাদেশের জলপ্রপাত
সিলেট জেলার দর্শনীয় স্থান
তৈদুছড়া ঝর্ণা

তৈদুছড়া ঝর্ণা বাংলাদেশের খাগড়াছড়ি জেলার দীঘিনালা উপজেলায় অবস্থিত। ত্রিপুরা ভাষায় তৈদু মানে হল পানির দরজা এবং ছড়া মানে ঝর্ণা।

বর্ণনা
তৈদুছড়া ঝর্ণা ৩০০ ফুট উঁচু। পাহাড়ের গায়ে অসংখ্য পাথরের ধাপ আছে। এই ধাপ বেয়ে জল গড়িয়ে পড়ে নিচে। এই প্রাকৃতিক বৈচিত্রতা তৈদুছড়া ঝর্ণাকে দিয়েছে ভিন্ন মাত্রা। খাগড়াছড়িতে যে কয়টি দর্শনীয় স্থান রয়েছে তৈদুছড়া তাদের মধ্যে অন্যতম। জঙ্গলের মাঝে আঁকা বাঁকা পাহাড়ের ভাঁজ দিয়ে বয়ে চলে তৈদুছড়া ঝর্ণার জল। শীতল স্বচ্ছ টলমলে জলের কলকল করে ছুটে চলার শব্দে মুখিরত হয় চারপাশ। ৩০০ ফুট উচু পাহাড় হতে গড়িয়ে পড়া পানি এসে পরে পাথুরে ভূমিতে। অন্য সকল ঝর্ণার মত এর পানি সরাসরি উপর হতে নিচে পড়ে না। পাহাড়ের গায়ে সিড়ির মত তৈরি হওয়া পাথুরে ধাপ গুলো অতিক্রম করে নিচে পড়ে তৈদুছড়া ঝর্ণার পানি। তৈদুছড়া ঝর্ণার ডানপাশ দিয়ে পাহাড়ের উপরে থাংঝাং ঝর্ণা নামে আরেকটি ঝর্ণা আছে। থাংঝাং ঝর্ণার পানি একটা ঝিরি তৈরি করেছে। এই ঝিরির পানি থেকে তৈদুছড়া ঝর্ণার সৃষ্টি হয়েছে।

আরও দেখুন 
বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

বাংলাদেশের জলপ্রপাত
খাগড়াছড়ি জেলার দর্শনীয় স্থান
কমলক ঝর্ণা

কমলক ঝর্ণা বাংলাদেশের রাঙ্গামাটি জেলার সাজেকে অবস্থিত। কমলক ঝর্ণাটি পিদাম তৈসা ঝর্ণা অথবা সিকাম তৈসা নামেও পরিচিত।

বর্ণনা 
সাজেকের রুইলুই পাড়া থেকে দুই থেকে আড়াই ঘণ্টা হাঁটা দূরত্বে কমলক ঝর্ণাটি অবস্থিত।

আরও দেখুন 
 বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

বাংলাদেশের জলপ্রপাত
চিংড়ি ঝর্ণা

চিংড়ি ঝর্ণা বাংলাদেশের বান্দরবান জেলার রুমা উপজেলায় অবস্থিত একটি জলপ্রপাত। এটি পার্বত্য চট্টগ্রামের একটি জনপ্রিয় প্রাকৃতিক দর্শনীয় স্থান, যা স্থানীয় পাহাড়ি পরিবেশ এবং প্রাকৃতিক সৌন্দর্যের জন্য পরিচিত। ‘চিংড়ি ঝর্ণা’ নামটির উৎপত্তি হয়েছে ঝর্ণাটির জলধারার নিচে জমে থাকা পাথরের গঠনের সঙ্গে চিংড়ির মিল থাকার কারণে।

অবস্থান 
চিংড়ি ঝর্ণা অবস্থিত বান্দরবান জেলার রুমা উপজেলায়। রুমা বাজার থেকে প্রায় ২০-২৫ কিলোমিটার দূরত্বে এর অবস্থান। এই ঝর্ণায় পৌঁছাতে হলে প্রথমে রুমা বাজার থেকে স্থানীয় গাইডের সহায়তায় পাহাড়ি পথ ও নদী পেরিয়ে পায়ে হেঁটে যেতে হয়। বগা লেক থেকে কেওক্রাডং এর পথে ঘণ্টাখানেকের পাহাড়ি পথ হাটলে চিংড়ি ঝর্ণাধারা দেখা যায়। নিচ থেকে ঝর্ণার ছোট একটি অংশ দেখা যায়। মূল ঝর্ণা দেখতে হলে বিশালাকারে পিচ্ছিল পাথরগুলো পার হয়ে ডান দিকে ৯০ ডিগ্রি ঘুরে যেতে হবে।

প্রকৃতি ও বৈশিষ্ট্য 
চিংড়ি ঝর্ণা মূলত একটি উচ্চ পাহাড় থেকে নেমে আসা স্রোতস্বিনী জলপ্রপাত। বর্ষাকালে এর জলধারা আরও প্রবল ও রোমাঞ্চকর হয়ে ওঠে। ঝর্ণার চারপাশে ঘন জঙ্গল, বুনো গাছপালা এবং নানা প্রজাতির পাখি ও প্রাণীর বিচরণ লক্ষ্য করা যায়। এই এলাকা পরিবেশপ্রেমী এবং পর্যটকদের কাছে অত্যন্ত প্রিয়।

আরও দেখুন 
বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

বাংলাদেশের জলপ্রপাত
বান্দরবান জেলার দর্শনীয় স্থান
শুভলং ঝর্ণা

সুবলং ঝর্ণা বাংলাদেশের একটি প্রাকৃতিক সৌন্দর্যমণ্ডিত উঁচু পাহাড়ি ঝর্ণা। এটি বৃহত্তর রাঙামাটি জেলার বরকল উপজেলাধীন ১নং সুবলং ইউনিয়নের চিলারডাক নামক স্থানে কাপ্তাই হ্রদের কোল ঘেঁষে কর্ণফুলী নদীর অববাহিকায় অবস্থিত জলরাশির ঝর্ণা। নৌপথে সুবলং বাজার যাওয়ার আগে এই ঝর্ণাটির দেখা মিলে। এখানে প্রতিবছর বর্ষা মৌসুমে হাজারো পর্যটকের সমাগম ঘটে। সুবলং ঝর্ণায় বাংলাদেশ পর্যটন কর্পোরেশনের কিছু স্থাপনা ও খাবারদাবারের রেস্টুরেন্ট রয়েছে। ঝর্ণায় প্রবেশ করতে দর্শনার্থীদের টিকেট কাউন্টার থেকে টিকেট সংগ্রহ করতে হয়।

বর্ণনা
রাঙামাটি সদর হতে সুবলং ঝর্ণার দুরত্ব মাত্র ২৫ কিলোমিটার দূরে। শুকনো মৌসুমে সুবলং ঝর্ণায় খুব সামান্য পরিমাণে পানি থাকে। তবে তীব্র খরা মৌসুমে ঝর্ণার পানি একেবারেই শুকিয়ে যায়। বর্ষা মৌসুমে সুবলং ঝর্ণার জলধারা প্রায় ৩০০ ফুট উঁচু থেকে নিচে আঁছড়ে পড়ে কাপ্তাই হ্রদের জলে গিয়ে মিশে যায়।

চিত্রশালা

আরও দেখুন 
বাংলাদেশের জলপ্রপাতসমূহের তালিকা

তথ্যসূত্র

বহিঃসংযোগ 

বাংলাদেশের জলপ্রপাত
রাঙ্গামাটি জেলার দর্শনীয় স্থান
গুরমিত রাম রহিম সিং

গুরমিত রাম রহিম সিং ইনসান (জন্ম: ১৫ আগস্ট ১৯৬৭) হলেন একজন ভারতীয় ধর্মগুরু, গায়ক, চলচ্চিত্র অভিনেতা, প্রযোজক ও পরিচালক। তিনি  ২৩ সেপ্টেম্বর ১৯৯০ থেকে সমাজসেবামূলক প্রতিষ্ঠান ডেরা সাচ্চা সৌদার প্রধান। দ্য ইন্ডিয়ান এক্সপ্রেস ২০১৫ সালে ১০০ প্রভাবশালী ভারতীয়দের তালিকায় তাকে ৯৬তম স্থানে তালিকাভুক্ত করেছিল। তার দুই নারী শিষ্যকে ধর্ষণের দায়ে তাকে বিশ বছরের কারাদণ্ড প্রদান করে ভারতীয় আদালত। বর্তমানে তিনি কারাবাসে আছেন।

প্রাথমিক জীবন ও পরিবার 
গুরমিত রাম রহিম সিং ১৯৬৭ সালের ১৫ আগস্ট রাজস্থানের গঙ্গানগর জেলার শ্রীগুরুশ্বর গ্রামে জন্মগ্রহণ করে। তার পিতা মহর সিং ছিলেন একজন জাক শিখ ভূস্বামী এবং মাতা নসিব কাউরে একজন গৃহিণী।

ধর্ষন ও হত্যা বিতর্ক

হত্যা 
২০১৯ সালের জানুয়ারিতে, রাম রহিম সাংবাদিক রাম চন্দ্র ছত্রপতি হত্যার জন্য দোষী সাব্যস্ত হন। ২০০২ সালে রাম রহিমের বিরুদ্ধে ধর্ষণের অভিযোগে প্রতিবেদন প্রকাশের পর ছত্রপতিকে তার বাড়ির বাইরে গুলি করা হয়েছিল। এর পরে, ছত্রপতি পিতা রাম রহিমের ডেরা সদস্যদের পাঠানোএকটি চিঠি পুলিশকে দিয়েছিলেন। ২০১৯ সালের ১৭ জানুয়ারি, হত্যায় জড়িত আরও তিন জনের সাথে রাম রহিমকে বিশেষ সিবিআই আদালত যাবজ্জীবন কারাদন্ডে দণ্ডিত করে।

তথ্যসূত্র

১৯৬৭-এ জন্ম
জীবিত ব্যক্তি
হিন্দি চলচ্চিত্র অভিনেতা
ভারতীয় চলচ্চিত্র সঙ্গীত সুরকার
হিন্দি ভাষার চলচ্চিত্র পরিচালক
২০শ শতাব্দীর ভারতীয় অভিনেতা
ভারতের বন্দী ও আটক
ধর্ষণের দায়ে দোষী সাব্যস্ত ভারতীয় ব্যক্তি
২১শ শতাব্দীর অপরাধী
রাজস্থানের অভিনেতা
খুনের দায়ে দোষী সাব্যস্ত ভারতীয়
কোটা চম্বল সেতু

কোটা ব্রিজ  বা কোটা চেম্বাল বা কোটা কেবেল সেতু  হচ্ছে ভারতের রাজস্থানরাজ্যের কোটা শহরের  কাছেই অবস্থিত একটি ক্যাবল স্ট্রেট সেতু। সেতুটি কোটা বাইপাসে অবস্থিত। এটি শহরের বাইরে চম্বল নদীকে অতিক্রম করে।ওই সেতুটি ২০১৭ সালের ২৯ আগস্ট উদ্ভোদন করেন।

অর্থায়ণ
এই প্রকল্পটি ভারতীয় জাতীয় সড়ক কর্তৃপক্ষ (এনএইচএআই) দ্বারা ২৭৫০ মিলিয়ন ইউএনএল বিনিয়োগে ব্রিজে এবং ৪০ মাস-নির্দিষ্ট সময়সীমার মধ্যে স্পন্সর করা হচ্ছে। ২০০৬ সালে চুক্তিটি স্বাক্ষরিত হয়। পরিবেশগত ও বন্যপ্রাণীদের ক্লিয়ারেন্সে বিলম্বের কারণে এর ২০০৭ সালে নির্মার শুরু হতে পারে। এই সেতু নভেম্বর ২০১২ সালে খোলা হবে। পরে এটি মে ২০১৭ সালে চালু করা হয়। এটি দক্ষিণ কোরিয়া এর হুনডাই প্রকৌশল দ্বারা নির্মিত হচ্ছে।

বৈশিষ্ট
এই সেতুটি কেবল ৩৫০ মিটারের প্রধান স্প্রিন এবং সেতুটির উভয় পাশে ১৭৫ মিটারের পার্শ্বীয় স্প্যান সাথে একক স্থল সাসপেনশনে অবস্থিত।চম্বল নদীর পৃষ্ঠ থেকে প্রায় ৬০ মিটার উচ্চতায় সেতুটি অবস্থিত।

দুর্ঘটনা
২৪ ডিসেম্বর ২০০৯ তারিখে, প্রায় ৫:৩০ টায় নির্মাণের সময় একটি মারাত্মক দুর্ঘটনা ঘটে। সেতুটির নির্মাণাধীন পশ্চিমাঞ্চলের পশ্চিমাঞ্চলে স্পন পি ৪-পি ৩, পাইলন পি ৪, পিয়ার পি ৪এবং সেচ ১০ (প্রতিটি সেগমেন্ট ৩.৫ এম) পর্যন্ত ক্যান্টিলিভারের অংশ কোনও সতর্কতা লক্ষণ ছাড়াই নদীর দিকে ধসে পড়ে, ৪৮  জন শ্রমিক ও প্রকৌশলীর মৃত্যু হয় এবং কয়েকজনকে আহত করে।

আরও দেখুন
 নেতাজি সুভাষচন্দ্র বসু সেতু

তথ্যসূত্র

রাজস্থানের সেতু
কোটা জেলা
ভারতের তার আলম্বিত সেতু
নেতাজি সুভাষচন্দ্র বসু সেতু

নেতাজি সুভাষচন্দ্র বসু সেতু (এছাড়াও নেতাজি সেতু নামে পরিচিত) মহানদীর একটি উপনদী কাথাজোদী নদীর উপর নির্মিত একটি সেতু, যা কটকের বেলভিউ জুডিশিয়াল একাডেমীর  পয়েন্টের সাথে ত্রিশুলিয়াকে সংযুক্ত। সেতুটির দৈর্ঘ্য ২.৮৮ কিলোমিটার এবং ওড়িশায় সবচেয়ে দীর্ঘ সেতু। 

উড়িষ্যার মুখ্যমন্ত্রী নবীন পট্টনায়েক, ১৯ জুলাই, ২০১৭ তারিখে উদ্বোধন করেন।   এটি উড়িষ্যার প্রথম তিনটি গ্রীষ্মী সেতু এবং ১২ কিলোমিটারের মধ্যে ভুবনেশ্বর ও কটক এর মধ্যে দূরত্ব হ্রাস করে।  এটি এনএইচ-১৬-এর ট্র্যাফিক কনজেশনকে সহজ করে দেয় যা ভুবনেশ্বর ও কটক এর দ্বৈত শহরগুলিকে সংযুক্ত করে। সেতুটির নামকরণ করা হয় নেতাজি সুভাষচন্দ্র বসুর নামে, যিনি জন্মগ্রহণ করেন  কটোক শহরে।

তথ্যসূত্র

ওড়িশার সেতু
সুভাষচন্দ্র বসুর স্মারক
২০০২-এ সম্পন্ন সেতু
ভারতের সড়ক সেতু
২০১৭-এ ওড়িশায় প্রতিষ্ঠিত
নাচের পুতুল

নাচের পুতুল অশোক ঘোষ পরিচালিত ১৯৭১ সালের বাংলাদেশী নাট্য চলচ্চিত্র। ছবিটির কাহিনী লিখেছেন আহমদ জামান চৌধুরী এবং চিত্রনাট্য ও সংলাপ লিখেছেন জহিরুল হক। রানা ফিল্মসের ব্যানারে ছবিটি প্রযোজনা করেছেন আজিজুর রহমান। এতে প্রধান চরিত্রে অভিনয় করেছেন শবনম ও রাজ্জাক। এছাড়া অন্যান্য চরিত্রে অভিনয় করেছেন খান জয়নুল, সুলতানা, রানী সরকার, ইনাম আহমেদ, কাজী মেহফুজুল হক প্রমুখ।

কাহিনী সংক্ষেপ
মধ্যবিত্ত পরিবারের মেয়ে লায়লা তার বাবা ও দুই ভাইকে নিয়ে ঢাকার এক বাসায় থাকে। ভাই কামাল চাকরির খোঁজ করছে কিন্তু পাচ্ছে না। সে এক ধনীর কন্যাকে পটিয়ে বাড়ি থেকে চলে যায়। বাবার দুর্ঘটনায় পর লায়লা একটি ডিপার্টমেন্টাল স্টোরে বিক্রয়কর্মী হিসেবে যোগ দেয়। সেই স্টোরের মালিকের ছোট ভাই ফিরোজ তাকে পছন্দ করে। লায়লার বাবা তাদের এই সম্পর্কের কথা জানতে পারলে অন্যত্র তার বিয়ে ঠিক করে। এতে লায়লা বাড়ি ছেলে পালিয়ে যায় এবং খন্দকার সাহেবের বাড়িতে আশ্রয় নেয়। সেই বাড়িতে লায়লা জানতে পারে খন্দকারের মেয়ে রুবিনার সাথেই তার ভাইয়ের প্রেমের সম্পর্ক রয়েছে। অন্যদিকে একদিন ফিরোজের সাথে তার ভুল বুঝাবুঝির ফলে তাদের একে অপরের থেকে দূরে চলে যায়।

কুশীলব
 রাজ্জাক - ফিরোজ
 শবনম - লায়লা
 খান জয়নুল - কামাল, লায়লার ভাই
 সুলতানা জামান - শিরিন, ফিরোজের বোন
 রানী সরকার - নীনা
 সুপ্রিয়া - রুবিনা
 সবিতা - ফিরোজের বোন
 নারায়ণ চক্রবর্তী - লায়লার বাবা
 কাজী মেহফুজুল হক - ফিরোজের বড় ভাই
 ইনাম আহমেদ - নীনার বাবা
 আনিস - রুবির বাবা
 তেজেন চক্রবর্তী
 কামাল
 সাথী খন্দকার
 মাস্টার তারেক - বাবলু, লায়লার ছোট ভাই
 মাস্টার নিপু - দোকানদার

সঙ্গীত
চলচ্চিত্রের সঙ্গীত পরিচালনা করেছেন রবীন ঘোষ। গীত রচনা করেছেন মোহাম্মদ মনিরুজ্জামান, কে জি মোস্তফা ও আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, আব্দুল জব্বার, মাহমুদুন্নবী ও শিমুল ইউসুফ।

গানের তালিকা

তথ্যসূত্র

বহিঃসংযোগ
 

১৯৭১-এর চলচ্চিত্র
১৯৭০-এর নাট্য চলচ্চিত্র
অশোক ঘোষ পরিচালিত চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলাদেশী সাদাকালো চলচ্চিত্র
রবীন ঘোষ সুরারোপিত চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
১৯৭১-এর নাট্য চলচ্চিত্র
এমভি কোকো-৪

এমভি কোকো-৪ একটি লঞ্চ ছিল যা ২৭ নভেম্বর ২০০৯ সালে বাংলাদেশের ভোলা দ্বীপের নিকটে এসে ডুবে যায়,এতে পাটাতনে অবস্থান করা এক হাজার লোকের মধ্যে কমপক্ষে ৫৬জন লোক প্রাণ হারায়, একই সাথে কয়েক ডজন লোকের খবর আর জানা যায়নি।

ইতিহাস 
ফেরীটি ২৭ নভেম্বর ২০০৯ সালে ভোলা দ্বীপের কাছেই এসে ডুবে যায়। ফেরীটি ঈদের আগে বাড়ি ফেরার জন্য লোকে লোকারণ্য ছিল। ২৯ নভেম্বর, উদ্ধার জাহাজ এম. ভি. হামজা লঞ্চটিকে উত্তোলন করে, যাতে উদ্ধার কর্মীরা জাহাজের নিম্নাংশের অতিরিক্ত জায়গায় প্রবেশ করতে পারে। এই উদ্ধার কাজে, দেরি হওয়ার জন্য উদ্ধার কর্মীরা ক্রুদ্ধ জনতার রোষানলে পরে। বেঁচে যাওয়া একজনের মতে, "ফেরীটি শুক্রবার মধ্যরাতে ডুবে যায়, কিন্তু উদ্ধার কর্মীরা সকালের আগে এসে পৌঁছায়নি।" ফেরীটি ডুবে যাওয়ার সঠিক কারণ জানা যায়নি, তবে সাম্প্রতিক তথ্য থেকে জানা যায় যে ফেরীটি ঘাটে এসে ভিড়লে যাত্রীরা ছত্রভঙ্গ হয়ে একদিকে চলে আসলে এটি নিমজ্জিত হয়ে যায়। নৌপরিবহন মন্ত্রী শাজাহান খান সংবাদ মাধ্যমগুলোকে বলেন যে "লঞ্চটি যখন কিনারায় এসে পৌঁছায়, তখন বিনা টিকেটে যাত্রীরা ভ্রমণ করেছে কি না, তা দেখতে ফেরীর বহির্গমন গেটটি বন্ধ করে দেওয়া হয়। এতে যাত্রীরা ছত্রভঙ্গ হয়ে পরে, যার ফলে ফেরীটি নিমজ্জিত হয়ে যায়।"

তথ্যসূত্র

আরো পড়ুন 
 
 
 
 
 

বাংলাদেশের ফেরী
বাংলাদেশে সামুদ্রিক ঘটনা
বঙ্গোপসাগরে জাহাজডুবি
২০০৯-এ সামুদ্রিক ঘটনা
২০০৯-এ বাংলাদেশ
খালেদ আলী মিঞা

খালেদ আলী মিঞা পূর্ব পাকিস্তানের (বর্তমান বাংলাদেশ) একজন প্রাচীন রাজনীতিবিদ। তিনি ১৯৭০ সালের পাকিস্তানের সাধারণ নির্বাচনে চাঁপাইনবাবগঞ্জ থেকে এমএনএ নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তিনি আওয়ামিলীগ এর হয়ে রাজশাহী-২ আসনের সংসদ সদস্য নির্বাচিত হন।

প্রাথমিক জীবন
খালেদ আলী মিঞা ১৯৩২ সালের ২১ ফেব্রুয়ারি চাঁপাইনবাবগঞ্জ জেলার গোমস্তাপুর উপজেলাধীন বাঙ্গাবাড়ী ইউনিয়নে জন্মগ্রহণ করেন। তার পিতার নাম ইউনুস আলী এবং মাতার নাম রাবেয়া বেগম। খালেদ আলী মিঞা ৩ ভাই এর মধ্যে সবচাইতে বড়। আরো দুই ভাই হলেন হুমায়ুন চেয়ারম্যান এবং মর্তুজা।

রাজনীতি জীবন
খালেদ আলী মিঞা ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের পাকিস্তানের সাধারণ নির্বাচনে আওয়ামী লীগ এর হয়ে নির্বাচন করেন এবং নির্বাচনে জয়লাভ করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-২ আসন থেকে সংসদ সদস্য নির্বাচিত হন।

মৃত্যু
খালেদ আলী মিঞা ১৯৮১ সালের ২ এপ্রিল মৃত্যুবরণ করেন।

তথ্যসূত্র

চাঁপাইনবাবগঞ্জ জেলার রাজনীতিবিদ
১৯৮১-এ মৃত্যু
১৯৩২-এ জন্ম
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
মনোগতিসঞ্চার

পরামনোবিজ্ঞানের আলোচনায় মনোগতিসঞ্চার () বা দূরগতিসঞ্চার () বলতে কোনও দূরবর্তী বস্তুর উপর কোনও ভৌত উপায় ব্যতীত কেবল দূর থেকে সেটির উপর মনোযোগ নিবদ্ধ করে মানসিক ক্ষমতার সাহায্যে সেটির ভেতরে গতির সঞ্চার করা বা সেটির কোনও পরিবর্তন সাধন করার দাবীকৃত ঘটনাটিকে বোঝানো হয়।  

দাবী করা হয়েছে যে মনোগতিসঞ্চারের সাহায্যে বস্তুকে শূন্যে উঠিয়ে ভাসানো সম্ভব বা ধাতুর তৈরি বস্তুকে বাঁকানো সম্ভব। জাদু পরিবেশনের সময় প্রায়শই এ ধরনের বিভ্রম সৃষ্টি করা হয়। কিন্তু অনেক পরীক্ষা ও তদন্তের পরেও মনোগতিসঞ্চারের অস্তিত্বের সপক্ষে কোনও স্পষ্ট বৈজ্ঞানিক সাক্ষ্যপ্রমাণ তেমন নেই। কিছু কিছু পরীক্ষার গবেষকেরা ব্যাখ্যা দিয়েছেন যে দৈব ভৌত ব্যবস্থাসমূহের ঘটনাগুলির চেতনার খুব সামান্য প্রভাব থাকতে পারে; কিন্তু তাদের বিরোধীরা বলেছেন এগুলি প্রকাশনামূলক পক্ষপাত ও নিশ্চিতকরণ পক্ষপাতের ফল। তাই মনোগতিসঞ্চার সম্পর্কিত সিদ্ধান্তগুলি এখনও চূড়ান্ত নয়।

বিশ্বাস 
মনোগতিসঞ্চার বৈজ্ঞানিকভাবে প্রমাণিত না হওয়া সত্ত্বেও অনেকে এটিতে বিশ্বাস করেন। ২০০৬ সালের সেপ্টেম্বর মাসে মানুষের বিভিন্ন ধর্ম এবং স্বভাবাতীত বিষয়গুলিতে বিশ্বাস সংক্রান্ত একটি জরিপে দেখা যায় যে মার্কিন যুক্তরাষ্ট্রের ২৮% পুরুষ এবং ৩১% নারী এসব বিষয়ে বিশ্বাস করে।

কল্পকাহিনীতে ব্যবহার 
মনোগতিসঞ্চার বিভিন্ন ধরনের কল্পকাহিনী এবং বৈজ্ঞানিক কল্পকাহিনীতে ব্যবহার করা হয়। এটি কমিক বই, চলচ্চিত্র, টেলিভিশন অনুষ্ঠান, ইত্যাদিতেও ব্যবহার করা হয়ে থাকে।

আরও দেখুন 
 পরামনোবিজ্ঞান
 অতীন্দ্রিয় দূরানুভূতি

তথ্যসূত্র 

মনোগতিসঞ্চার
পরামনোবিজ্ঞান
অপবিজ্ঞান
নূর মানিকচর জামে মসজিদ

নুরমানিকচর মসজিদ বাংলাদের কুমিল্লা জেলার দেবীদ্বার উপজেলার নুরমানিকচর গ্রামে অবস্থিত একটি প্রাচীন মসজিদ।

অবস্থান
মসজিদটি কুমিল্লা শহর থেকে পশ্চিমে ১৮কিলোমিটার এবং 'ঢাকা-চট্টগ্রাম মহাসড়ক'র নূরমানিকচর বাস স্টেশনের আধা কিলোমিটার উত্তরে অবস্থিত।

ইতিহাস

নূরমানিকচর মসজিদ দেবীদ্বারের সবচেয়ে পুরাতন মসজিদ ধারণা করা হয় এর বয়স প্রায় পাঁচশত বছর।পঞ্চদশ শতাব্দীর দিকে মরহুম সৈয়দ নূর আহমেদ কাদেরী পীর সাহেব এ মসজিদ নির্মাণ করেন। তার নামানুসারে ওই গ্রামের নামকরণ করা হয় নূরমানিকচর গ্রাম। আর গ্রামের নামানুসারে নূরমানিকচর মসজিদ এর নামকরণ করা হয়।

অবকাঠামো 
মসজিদটি সাতগম্ভুজ বিশিষ্ট। মসজিদটির দৈর্ঘ্য ও প্রস্থ্য যথাক্রমে ১০ ও ৫ ফুট। এখানে একসঙ্গে ২০/২৫ জন মুসল্লি নামাজ আদায় করতে পারেন। চুন-সুরকী দিয়ে নির্মীত মসজিদটির ভেতরের অংশে অপরূপ কারুকাজ রয়েছে । মসজিদের ওপরের ছাদের অংশে রয়েছে ১১টি গম্বুজ, এর মধ্যে মূল ছাদে রয়েছে ৭টি এবং বাকী চারটি রয়েছে মসজিদের চারকোণায়। তবে সংরক্ষণ ও সংস্কারের অভাবে সবকটি গম্বুজই আজ প্রায় বিলুপ্ত। সঠিক পরিচর্যার অভাবে মসজিদের বাহিরের কারুকাজ সংবলিত স্তরগুলো নষ্ট হয়ে গেছে। যত্নের অভাবে অধিকাংশ জায়গা থেকে আস্তরগুলো খসে পড়ছে। বৃষ্টির পানিতে মসজিদের দেয়ালে শেওলা জমে মসজিদের সৌন্দর্য নষ্ট হয়ে যাচ্ছে।

আরও দেখুন
  বাংলাদেশের মসজিদের তালিকা
  চট্টগ্রাম বিভাগের মসজিদের তালিকা

তথ্যসূত্র

কুমিল্লা জেলার প্রত্নতাত্ত্বিক স্থাপনা
কুমিল্লা জেলার দর্শনীয় স্থান
কুমিল্লা জেলার মসজিদ
আব্দুল জব্বার (দ্ব্যর্থতা নিরসন)

আব্দুল জব্বার নামটি নিম্নের ব্যক্তিবর্গকে নির্দেশ করতে পারেঃ

 আব্দুল জব্বার -বাংলাদেশের কণ্ঠশিল্পী।
 আবদুল জব্বার খান -পাকিস্তান জাতীয় পরিষদের ষষ্ঠ স্পিকার।
 আব্দুল জব্বার খান (চলচ্চিত্র পরিচালক) -বাংলাদেশের অভিনেতা ও চলচ্চিত্র পরিচালক।

আরও দেখুন 

 আবদুল জব্বার -বীর প্রতীক খেতাব প্রাপ্ত মুক্তিযোদ্ধা।
 আবদুল জব্বার (রাজনীতিবিদ) -বাংলাদেশের রাজনীতিবিদ ও একুশে পদক প্রাপ্ত মুক্তিযোদ্ধা।
 আবদুল জব্বার (ভাষা শহীদ) বাংলাদেশের ভাষা শহীদ।
 আবদুল জব্বার (বীর প্রতীক), স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আবদুল জব্বার খান (বীর প্রতীক) -স্বাধীনতা যুদ্ধের খেতাবপ্রাপ্ত মুক্তিযোদ্ধা।
 মোহাম্মদ আবদুল জব্বার, বাংলাদেশের জ্যোতির্বিজ্ঞানী।
 আবদুল জব্বার (সাহিত্যিক), ভারতীয় সাহিত্যিক
অস্ট্রিড এস

অস্ট্রিড স্মেপ্লাস (জন্ম: ২৯ অক্টোবর ১৯৯৬; পেশাগতভাবে অস্ট্রিড এস নামে অধিক পরিচিত) একজন নরওয়েজীয় গায়িকা এবং গীতিকার। ২০১৩ সালে, তিনি নরওয়ের আইডল - Jakten på en superstjerne বাংলা-(একজন সুপারস্টারের খোজে!) নামক পপ আইডল এর নরওয়েজীয় সংস্করণ প্রতিযোগিতায় ৫ম হওয়ার মাধ্যমে তিনি আত্মপ্রকাশ করেন।

জীবনচরিত 
নরওয়ের রেনেবু নামক পৌরসভায় তিনি বেড়ে ওঠেন, স্টেম্পাস খুব কম বয়স থেকেই গানের জগৎতে চলে আসেন।
৯ বছর বয়সেই তিনি এমজিপিজেআর। নামক গানের প্রতিযোগিতামূলক অনুষ্ঠানে অংশগ্রহণ করার জন্য ১০ বছর বয়সী সেলিন হেলগেমোর সাথে গায়ক এসি: দ্য ব্লু স্নোপিস এর অধীনে তার নাম জমা দেন, কিন্তু ড্যুও/গানের দলটি প্রতিযোগিতায় অংশগ্রহণ করার জন্য নির্বাচিত হয়নি, কিন্তু পরে সেলিন মেলোডি গ্রান্ড প্রিক্স জুনিয়র ২০০৭ প্রতিযোগিতা তার "Bæstevænna" (বাংলা- "সেরা বন্ধু") নামক গানটি দ্বারা জিতে নেন, এই গানটি মূলত অস্ট্রিড সম্পর্কে ছিল। 
২০১৩ সালে, তার বয়স যখন ১৬ বছর, তখন তিনি পপ আইডল প্রতিযোগিতার নরওয়েজীয় সংস্করণে অংশগ্রহণ করেন, এবং সেই সময়ে তিনি অস্ট্রিড স্মেপ্লাস নামে "সেটার্ড" একটি একক প্রকাশ করেন। গানটির সহ-গীতিকার ছিলেন মার্কিন গায়িকা এবং গীতিকার মেলানী ফন্টানা। ১৮ বছর বয়সে, অস্ট্রিড তার নতুন নামে, তার প্রথম একক "২এম" ইউনিভার্সাল মিউজিক এর অধীনে প্রকাশ করেন। ২০১৫ সালে "২এম" গানটি মার্কিন যুক্তরাষ্ট্রে প্রকাশ করা হয়েছিল। তিনি জনপ্রিয় গায়িকা রিহান্নার একক "ফোর ফাইভ সেকেন্ডস" এর একটি কভার-সংস্করনও প্রকাশ করেছিলেন।
১৭ বছর বয়সে, তার সঙ্গীত কর্ম জীবনের প্রতি আরো মনোযোগী হতে তিনি হাই স্কুল ত্যাগ করেন। 

২০১৬ সালে, স্মেপ্লাস অস্ট্রেলিয়ান গায়ক ট্রয়ে সিভান এর ইউরোপের সফরে তার সমর্থনকারী সঙ্গীত শিল্পী হিসাবে কাজ করেছেন, এবং ২০১৬ সালের ২০শে সে তিনি নিজের নামের শিরোনামে একটি ইপি প্রকাশ করেন। 
২০১৭ সালে স্মেপ্লাস, জনপ্রিয় মার্কিন গায়িকা কেটি পেরির নতুন অ্যালবাম হুইটনেস এর "হেই হেই হেই" গানটির পেছন কন্ঠ শিল্পী হিসেবে তার কন্ঠ প্রদান করেন।

ডিস্কোগ্রাফী

ইপি সমূহ

একক সমূহ

মূল গায়িকা হিসেবে

সাহায্যকারী গায়িকা হিসেবে

কভার সমূহ 
 "আনড্রেসড" – জুলি বার্গেন এর সাথে কভার (২০১৩)
 "ফোরফাইভসেকেন্ডস" – কভার (২০১৫)

সফর সমূহ

মূল গায়িকা হিসেবে 
 পার্টি ইজ ওভার ওয়াল্ড ট্যুর(২০১৭)

সমর্থনকারী হিসেবে 
 ট্রয়ে সিভান – ব্লু নেইবারহুড ট্যুর (২০১৬)
 ট্রয়ে সিভান – সুবুরবিয়া ট্যুর (২০১৬)

পুরস্কার এবং মনোনয়ন সমূহ

তথ্যসূত্র

বহিঃসংযোগ 

 
 
 
 
 
 টিন ভোগে ইন্টারভিউ 

১৯৯৬-এ জন্ম
নরওয়েজীয় গায়িকা
২১শ শতাব্দীর নরওয়েজীয় সঙ্গীতশিল্পী
জীবিত ব্যক্তি
বিশ্ব বাংলা গেট

বিশ্ব বাংলা গেট (পূর্বনাম কলকাতা গেট) হল নিউটাউন, কলকাতা উপনগরীর নারকেলবাগান মোড়ে নির্মিত একটি তোরণ বা গেট। গেটের সঙ্গে রয়েছে একটি ঝুলন্ত রেস্তোরাঁও। গেটের চারটি স্তম্ভ জুড়ে ঝুলে রয়েছে একটি বলয়। কাচ দিয়ে ঘেরা এই বলয়াকৃতি অংশে থাকবে রেস্তোরাঁ এবং ভিজিটর্স গ্যালারি। যেখান থেকে নিউটাউন ও কলকাতার অনেকটা অংশ দেখা যাবে। এটি কলকাতা শহরের স্বগত তোরণ বা প্রবেশ দ্বার হিসাবে নির্মাণ করা হয়েছে। এই স্থাপত্বটি কলকাতা শহরের একটি আধুনিক শিল্প নির্মাণের প্রতীক।

অবস্থান
কলকাতার নিউটাউনের বিশ্ব বাংলা সরণি, মেজর আর্টেরিয়াল রোড (দ: পূ:) ও নিউ টাউন রোড এর সংযোগস্থলে অবস্থিত নারকেলবাগান মোড়ে এই তোরণটির অবস্থান।

নির্মাণ

কলকাতা গেটের নকশা করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এই নকশা ২০১৫ সালে জনসমুখে আনা হয়।  এর পর ৬ মার্চ ২০১৭ সালে শুরু হয় গেটের নির্মাণ।গেটি নির্মাণ করা হচ্ছে ৭০ টন ইস্পাতের দ্বারা। এই গেট নির্মাণে খরচ হচ্ছে মোট ২৫ কোটি টাকা।

বৈশিষ্ট
প্রায় ৫৫ মিটার উচ্চতা হবে এই গেটের। দর্শকদের জন্য তৈরি বলয়াকৃতি টানেলটি থাকবে মাটি থেকে প্রায় ২৫ মিটার উপরে। কলকাতা গেটের একপাশেই থাকা লিফ্‌টে উপরে উঠতে পারবেন দর্শকেরা। টানেলকে সাজিয়ে তুলতে বঙ্গ সংস্কৃতির সঙ্গে খাপ খাইয়ে নানারকম ছবিও 
থাকবে সেখানে।  গোটা টানেলের বাইরের অংশ থাকবে আলোয় মোড়া। মধ্যের অংশে থাকবে বিশ্ব বাংলার লোগো।

প্রতিক্রিয়া
নিউটাউনের সৌন্দর্যায়নের অংশ হিসেবে গড়ে তোলা হচ্ছে এই ঝুলন্ত রেস্তোরাঁ। প্যারিসের আইফেল টাওয়ারে ভিজিটর্স গ্যালারি এবং মালয়েশিয়ার ঝুলন্ত রেস্তোরাঁ থেকে এই ভাবনা থেকেই হিডকো এই গেট ও ঝুলন্ত রেস্তোরাঁ নির্মাণ করেছে। পুর এবং নগরোন্নয়নমন্ত্রী ফিরহাদ হাকিম   কথায়, সাধারণ মানুষকে  আনন্দ দেওয়ার জন্যই এই ব্যবস্থা।’

তথ্যসূত্র

নিউ টাউন, কলকাতা
উত্তর চব্বিশ পরগনা জেলার ভবন ও স্থাপনা
পশ্চিমবঙ্গের তোরণ
কলকাতার দর্শনীয় স্থাপত্ব
পশ্চিমবঙ্গের দর্শনীয় স্থান
ভারতের তোরণ